Предоставяне на достъп до обществена информация

**I. Информация за услугата.**

Обществена информация е всяка информация, свързана с обществения живот в Република България и даваща възможност на гражданите да си съставят собствено мнение относно дейността на задължените по закона субекти.

 Информация от обществения сектор е всяка информация, обективирана върху хартиен, електронен или друг носител, включително съхранена като звукозапис или видеозапис, и събрана или създадена от организация от обществения сектор.

**II. Правно основание.**

* Закона за достъп до обществена информация

**III. Начин на заявяване.**

Достъп до обществена информация се предоставя въз основа на писмено [заявление](http://www.bozhurishte.bg/file/zaiavlenie%283%29.doc) или устно запитване.

Можете да подадете писмено заявление по един от следните начини:

* *В СУ“Св.Св.Кирил и Методий“, гр.Златарица* - *всеки работен ден от 08,30 до 17,30 часа*
* *чрез лицензиран пощенски оператор (поща, куриерска фирма);*
* *на електронна поща:* souzlatariza@abv.bg*;*
* *чрез Системата за сигурно електронно връчване, поддържана от ДА „Електронно управление“*

Устните запитвания за достъп до обществена информация се приемат от Нели Райкова, на длъжност ЗДУД в канцеларията на СУ (посочва се помещение, служител и нат.) и се съставя протокол за приемането им.

Заявлението за предоставяне на достъп до обществена информация трябва да съдържа:

1. трите имена, съответното наименование и седалището на заявителя;

2. описание на исканата информация;

3. предпочитаната форма за предоставяне на достъп до исканата информация;

4. адрес за кореспонденция със заявителя.

* Получените заявления – попълнен образец или друго писмено искане, се оставят без разглеждане, ако не съдържат данните по т.1, т.2 и/или т.4.

Като форма за предоставяне на достъп до обществена информация можете да посочите една или повече от следните форми:

* преглед на информацията - оригинал или копие;
* устна справка;
* разпечатване, ксерокопие, писмена справка;
* запис на CD и/или DVD;
* предоставяне на копия по електронен път - по електронна поща или факс.

Лица, които имат зрителни увреждания или увреждания на слухово-говорния апарат, могат да поискат достъп във форма, отговаряща на техните комуникативни възможности.

**ІV. Ход на процедурата и срок за предоставяне на услугата.**

Писмените заявления в 14-дневен срок от датата на регистрирането им.

За заявления, за които е направено писмено уведомление за уточняване предмета на исканата информация, срокът започва да тече от датата на уточняването на предмета на исканата обществена информация.

Срокът може да бъде удължен:

* с не повече от 10 дни, когато исканата информация е в голям обем и е необходимо допълнително време за нейната подготовка.
* с не повече от 14 дни и когато исканата обществена информация се отнася до трето лице и е необходимо неговото съгласие за предоставянето й.

Директорът взима решения за предоставяне или за отказ за предоставяне, както и за предоставяне на частичен достъп до исканата обществена информация.

**V. Предоставяне на достъп до обществена информация.**

Предоставянето на информацията може да бъде извършено по един от следните начини в зависимост от посоченото желание:

* *на място в СУ“Св.Св.Кирил и Методий“, гр. Златарица;*
* *на електронен адрес, посочен от заявителя;*
* *чрез Системата за сигурно електронно връчване;*
* *чрез лицензиран пощенски оператор като вътрешна препоръчана пощенска пратка, вътрешна куриерска пратка или международна препоръчана пощенска пратка.*
* ***Изпращането чрез лицензиран пощенски оператор е за сметка на заявителя. При изпращане в чужда държава цената на пощенската услуга се предплаща от заявителя.***

Достъпът до обществена информация се предоставя без заплащане на разходите по предоставяне на информацията.

Разходите, които трябва да бъдат заплатени, се посочват в решението на директора.